pythainlp/thai-wiki-dataset-v4 huggingface dataset:
จักรพรรดิโกะ-อิจิโจ

จักรพรรดิโกะ-อิจิโจ (12 ตุลาคม ค.ศ. 1008 – 15 พฤษภาคม ค.ศ. 1036) เป็นจักรพรรดิญี่ปุ่นองค์ที่ 68 ตามที่ได้จัดเรียงไว้ในลำดับการสืบราชบัลลังก์แบบดั้งเดิม
รัชสมัยของโกะ-อิจิโจอยู่ในช่วง ค.ศ. 1016 ถึง 1036
พระนามของจักรพรรดิโกะ-อิจิโจนำมาจากพระนามของจักรพรรดิอิจิโจ พระราชบิดา กับ "โกะ-" (後) แปลตรงตัวว่า "ยุคหลัง" ทำให้มีการเรียกขานพระองค์เป็น จักรพรรดิอิจิโจที่ 2 หรือ จักรพรรดิอิจิโจยุคหลัง
พระราชประวัติ.
ก่อนขึ้นครองราชบัลลังก์ดอกเบญจมาศ จักรพรรดิโกะ-อิจิโจมีพระนามส่วนพระองค์ ("อิมินะ") ว่า เจ้าชายอัตสึฮิระ (敦成親王). หรือมีอีกพระนามว่า เจ้าชายอัตสึนาริ
อัตสึฮิระเป็นพระราชโอรสองค์ที่ 2 ในจักรพรรดิอิจิโจ พระราชมารดามีพระนามว่าฟูจิวาระ โนะ อากิโกะ/โชชิ (藤原彰子) (988–1074) ธิดาในฟูจิวาระ โนะ มิจินางะ ในช่วงหลัง พระมเหสั"ชูโงะ"ของอิจิโจมีอีกพระนามว่า โจโตมนอิง (上東門院)
เหตุการณ์ในพระชนม์ชีพของจักรพรรดิโกะ-อิจิโจ.
โกะ-อิจิโจขึ้นสืบราชบัลลังก์ต่อจาก จักรพรรดิซันโจ ที่สละราชบัลลังก์เนื่องจากพระเนตรมืดบอดเมื่อวันที่ 29 เดือน 1 ปี โชวะ ที่ 1 ตรงกับวันที่ 10 มีนาคม ค.ศ. 1016 เมื่อมีพระชนมายุเพียง 7 พรรษาหลังจากนั้นจึงได้มีการประกอบพระราชพิธีราชาภิเษกจักรพรรดิโกะ-อิจิโจที่ พระราชวังหลวงเฮอัง เมื่อวันที่ 7 เดือน 2 ปี โชวะ ที่ 1 ตรงกับวันที่ 18 มีนาคม ปีเดียวกัน
โดยอดีตจักรพรรดิซันโจได้เสนอเงื่อนไขต่อ ฟุจิวะระ โนะ มิชินะงะ ผู้เป็นพระอัยกา (ตา) ของจักรพรรดิโกะ-อิจิโจซึ่งดำรงตำแหน่ง เซ็สโซ ว่าให้สถาปนา เจ้าชายอัตสึอะกิระ พระราชโอรสของพระองค์ให้เป็นรัชทายาทแต่หลังจากที่อดีตจักรพรรดิซันโจสวรรคตลงเมื่อวันที่ 9 เดือน 5 ปี คันนิง ที่ 1 ตรงกับวันที่ 5 มิถุนายน ค.ศ. 1017 มิชินะงะได้ทำการปลดเจ้าชายอัตสึอะกิระออกจากตำแหน่งรัชทายาทและสถาปนา เจ้าชายอัตสึนะงะ พระอนุชาร่วมพระราชมารดาเดียวกับจักรพรรดิโกะ-อิจิโจขึ้นเป็นรัชทายาทแทนหลังจากนั้นไม่นานมิชินะงะได้สละตำแหน่งเซ็สโซให้กับบุตรชายคนโตคือ ฟุจิวะระ โนะ โยะริมิชิ และขึ้นไปดำรงตำแหน่ง ไดโจไดจิง เมื่อเดือน 12 ปี คันนิง ที่ 1 ตรงกับเดือนมกราคม ปี ค.ศ. 1017 
ในปีต่อมาคือ ค.ศ. 1018 มิชินะงะได้ถวายตัวบุตรสาวคนที่ 3 คือ ฟุจิวะระ โนะ อิชิ ผู้เป็นพระมาตุจฉา (น้า) แท้ ๆ ขององค์จักรพรรดิเข้ามาเป็นจักรพรรดินี (中宮) องค์เดียวในจักรพรรดิโกะ-อิจิโจซึ่งจักรพรรดินีอิชิมีพระประสูติกาลพระธิดาถึง 2 พระองค์คือ เจ้าหญิงโชชิ และ เจ้าหญิงเคชิ
จักรพรรดิโกะ-อิจิโจสวรรคตเมื่อวันที่ 17 เดือน 4 ปี โชเง็ง ที่ 9 ตรงกับวันที่ 15 พฤษภาคม ค.ศ. 1036 ที่ พระราชวังหลวงเฮอัง ขณะมีพระชนมายุเพียง 27 พรรษา
พระมเหสีและพระราชโอรสธิดา.
จักรพรรดิโกะ-อิจิโจมีจักรพรรดินีองค์เดียวและพระราชธิดา 2 พระองค์
จักรพรรดินี (ชูงู): "ฟูจิวาระ โนะ อิชิ" (藤原威子; 999–1036) ธิดาคนที่ 3 ในฟูจิวาระ โนะ มิจินางะ
คาร์ล เดอนิทซ์

คาร์ล เดอนิทซ์  เป็นจอมพลเรือชาวเยอรมันผู้มีบทบาทสำคัญในช่วงสงครามโลกครั้งที่สอง ดำรงตำแหน่งผู้บัญชาการใหญ่กองทัพเรือเยอรมันตั้งแต่ปีค.ศ. 1943 จวบจนเดอนิทซ์สืบทอดตำแหน่งประมุขแห่งรัฐเยอรมนีหลังจากฮิตเลอร์ฆ่าตัวตายในสัปดาห์สุดท้ายของสงคราม
เขาเริ่มอาชีพในกองทัพเรือจักรวรรดิเยอรมันก่อนสงครามโลกครั้งที่หนึ่ง ใน ค.ศ. 1918 ขณะที่เขาบังคับการเรือดำน้ำ UB-68 เรือถูกกองทัพบริติชจมและเดอนิทซ์ถูกจับเป็นเชลย ระหว่างอยู่ในค่ายเชลยศึก เขาสรุปสิ่งที่ต่อมาเขาเรียกว่ารูเดิลทัคทิค ("ยุทธวิธีฝูง" หรือเรียกทั่วไปว่า "ฝูงหมาป่า") เมื่อสงครามโลกครั้งที่สองอุบัติ เขาเป็นนายทหารเรือดำน้ำอาวุโสในครีคส์มารีเนอ ต่อมาในเดือนมกราคม ค.ศ. 1943 เขาได้ยศจอมพลเรือ และสืบตำแหน่งผู้บัญชาการใหญ่กองทัพเรือจากจอมพลเรือ เอริช เรเดอร์ 
หลังการอสัญกรรมของอดอล์ฟ ฮิตเลอร์ในวันที่ 30 เมษายน ค.ศ. 1945 พินัยกรรมของฮิตเลอร์ได้แต่งตั้งเขาเป็นผู้สืบทอดประมุขแห่งรัฐจากฮิตเลอร์ ทั้งตำแหน่งประธานาธิบดีเยอรมนีและผู้บัญชาการทหารสูงสุด วันที่ 7 พฤษภาคม ค.ศ. 1945 เขาสั่งให้อัลเฟรท โยเดิล หัวหน้าเสนาธิการของกองบัญชาการทหารสูงสุด ลงนามตราสารยอมจำนนในแร็งส์ ประเทศฝรั่งเศส เดอนิทซ์ยังเป็นหัวหน้ารัฐบาลเฟล็นส์บวร์คจนถูกฝ่ายสัมพันธมิตรยุบเมื่อวันที่ 23 พฤษภาคม ที่การพิจารณาคดีเนือร์นแบร์ค เขาถูกพิพากษาลงโทษฐานอาชญากรรมสงครามและตัดสินลงโทษจำคุกสิบปี หลังการปล่อยตัว เขาใช้ชีวิตเงียบ ๆ ในหมู่บ้านแห่งหนึ่งใกล้ฮัมบวร์คจนเสียชีวิตใน ค.ศ. 1980
วิลเฮ็ล์ม ไคเทิล

วิลเฮ็ล์ม โบเดอวีน โยฮัน กุสทัฟ ไคเทิล  นายทหารชาวเยอรมัน เป็นจอมพลเยอรมันซึ่งดำรงตำแหน่งหัวหน้ากองบัญชาการใหญ่แห่งแวร์มัคท์ ตลอดช่วงสงครามโลกครั้งที่สองในทวีปยุโรป ตำแหน่งของเขาเทียบได้กับรัฐมนตรีว่าการกระทรวงกลาโหม 
ประวัติ.
ไคเทิลเป็นบุตรคนโตของนายคาร์ล ไคเทิล เจ้าของที่ดินขนาดใหญ่ ในตอนแรกเขาคิดอยากสืบทอดกิจการฟาร์มจากบิดา แต่บิดาไม่ยอมเพราะบิดาต้องการดูแลกิจการด้วนตนเอง ด้วยเหตุนี้เมื่อจบการศึกษาระดับมัธยมในปี 1901 เขาจึงเข้าเรียนต่อในโรงเรียนนายร้อยปรัสเซีย ซึ่งเป็นค่านิยมของบรรดาลูกชายเจ้าของที่ดินในขณะนั้น โดยตัวเขาเลือกสังกัดเหล่าทหารปืนใหญ่ และได้ติดยศร้อยตรีในปี 1902
สงครามโลกครั้งที่หนึ่ง.
ในปี 1914 ร้อยโทไคเทิลปฏิบัติหน้าที่ในสงครามโลกครั้งที่หนึ่งในแนวรบด้านตะวันตก มีส่วนร่วมในการรบในภาคเหนือของประเทศเบลเยียมและได้รับบาดเจ็บหนัก ในปีนั้นเขาได้พบกับพันตรีแวร์เนอร์ ฟ็อน บล็อมแบร์ค ผู้ซึ่งจะมีอิทธิพลต่อเขาในเวลาต่อมา หลังไคเทิลรักษาตัวจนหายดี เขาได้เลื่อนเป็นร้อยเอกและได้รับแต่งตั้งเป็นนายทหารเสนาธิการของกองพลแห่งหนึ่ง 
ช่วงเว้นว่างสงคราม.
ภายหลังสงครามสิ้นสุดในปี 1919 ไคเทิลยังประจำการในกองทัพต่อไป เขามีตำแหน่งเป็นครูสอนวิชายุทธวิธีในโรงเรียนทหารม้า ณ ฮันโนเฟอร์ เป็นเวลาสามปี แล้วถูกโยกย้ายไปเป็นนายทหารเสนาธิการของกรมทหารปืนใหญ่ที่หก ต่อมาในปี 1925 เขามีตำแหน่งเป็นหัวหน้ากองในสำนักงานกำลังพล ต่อมาในปี 1927 ไคเทิลได้รับแต่งตั้งเป็นผู้บัญชาการกรมทหารปืนใหญ่ที่ 6 กองพลที่ 2 
ในปี 1929 ไคเทิลเริ่มปฏิบัติหน้าที่ในกระทรวงการสงคราม จนกระทั่งในปี 1935 ได้ดำรงตำแหน่งปลัดแวร์มัคท์ ภายใต้รัฐมนตรีแวร์เนอร์ ฟ็อน บล็อมแบร์ค ต่อมาเมื่อฮิตเลอร์เข้าบัญชาการแวร์มัคท์โดยตรงในปี 1938 ฮิตเลอร์ยุบกระทรวงการสงคราม (ซึ่งเป็นการปลดจอมพลบล็อมแบร์คในตัว) และตั้งกองบัญชาการใหญ่แห่งแวร์มัคท์ขึ้นแทน ไคเทิลเป็นหัวหน้ากองบัญชาการใหญ่ฯ ด้วยอุปนิสัยว่านอนสอนง่ายต่อฮิตเลอร์ บรรดาเพื่อนนายทหารแอบเรียกเขาว่าเป็นชายที่ "ได้ครับผม เหมาะสมครับท่าน"
สงครามโลกครั้งที่สอง.
ในสงครามโลกครั้งที่สอง ไคเทิลในฐานะหัวหน้ากองบัญชาการใหญ่แห่งแวร์มัคท์ ถือเป็นผู้มีส่วนตัดสินใจต่อปฏิบัติการทางทหารในภาพรวม อย่างไรก็ตาม ในวาระส่วนใหญ่ เขาวางตัวเป็นเพียงตรายางของฮิตเลอร์ และไม่ได้ดูกระตือรือร้นที่จะปรับเปลี่ยนกลยุทธ์ ในปี 1940 ภายหลังความสำเร็จในยุทธการที่ฝรั่งเศส ไคเทิลพร้อมนายพลอีกสิบเอ็ดคนได้รับเลื่อนยศเป็นจอมพลในวันที่ 19 กรกฎาคม
ในปี 1945 ภายหลังกองทัพแดงบุกเข้ากรุงเบอร์ลิน จอมพลไคเทิลเป็นผู้ลงนามในตราสารยอมจำนนของเยอรมนีเพื่อยุติสงคราม ต่อมาถูกนำตัวเข้ารับการพิจารณาคดีเนือร์นแบร์คของฝ่ายสัมพันธมิตร เขาพยายามต่อสู้คดีแต่สุดท้ายถูกตัดสินโทษประหาร ถือเป็นหนึ่งในสามผู้บัญชาการระดับสูงสุดของเยอรมันที่ถูกนำตัวขึ้นพิจารณาคดี เขาถูกประหารชีวิตด้วยการแขวนคอในวันที่ 16 ตุลาคม 1946 แม้ว่าเจ้าตัวเรียกร้องขอการยิงประหารชีวิตโดยแถวทหารก็ตาม
บรรณานุกรม.
โปเยโปโลเย เย้ยฟ้าแล้วก็ท้า ภาค 3

โปเยโปโลเย เย้ยฟ้าแล้วก็ท้า ภาค 3  เป็นภาพยนตร์กำลังภายในสัญชาติฮ่องกง ปี ค.ศ. 1991 นำแสดงโดย เหลียง เฉาเหว่ย, หวัง จู่เสียน, นีน่า ลี, จาง เสฺวโย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหาที่เกิดขึ้นหลังจากภาคแรกมานานนับร้อยปี หลังจากที่ปีศาจต้นไม้และสะกดลง และได้ถูกคืนชีพขึ้นมาอีกครั้ง โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า ภาค 2
เนื้อเรื่องย่อ.
ภาพยนตร์เรื่องนี้มีเรื่องราวเกิดขึ้นนับร้อยปีให้หลัง เมื่อหลวงจีนหนุ่ม ซีฟาง ร่วมเดินทางไปกับอาจารย์คือ ไต้ซือไป๋หยุน เพื่ออัญเชิญพระทองไปยังเมืองหนึ่ง ขณะเดินทางได้พบกับปีศาจสาว เสี่ยวจั๋ว ที่ดอยฮั่วฟางทำให้หลงใหล แต่ฟางไม่หลงเสน่ห์ ทำให้จอมปีศาจต้นไม้พันปีไม่พอใจและออกอาละวาด ไต้ซือได้ต่อสู้กับจอมปีศาจและถูกจับตัวไป ฟางจึงร่วมมือกับจอมยุทธรับจ้างที่ชื่อ หยิน เดินทางไปช่วยอาจารย์โดยมีเสี่ยวจั๋วคอยช่วยเหลือทำให้ทั้งคู่เกิดความรักต่อกัน แต่อุปสรรคคือจอมปีศาจได้เก็บเถ้ากระดูกของนางไว้ นอกจากต้องช่วยเหลืออาจารย์แล้ว ฟางยังต้องชิงเถ้ากระดูกของคนรักมาให้ได้อีกด้วย
ยูลีอุส ชไตรเชอร์

ยูลีอุส ชไตรเชอร์  เป็นสมาชิกระดับแกนนำของพรรคนาซีในช่วงก่อนสงครามโลกครั้งที่สอง เขาเป็นผู้ก่อตั้งและสำนักพิมพ์ของการต่อต้านยิว หนังสือพิมพ์ " Der Stürmer" ซึ่งกลายเป็นองค์กรโฆษณาชวนเชื่อหลักของพรรคนาซี บริษัทสำนักพิมพ์ของเขายังได้ปล่อยหนังสือสามเล่มที่มีเนื้อหาการต่อต้านยิวสำหรับเด็กรวมทั้ง "Der Giftpilz" ซึ่งเป็นหนึ่งในผลงานที่ได้แพร่หลายมากที่สุดของการโฆษณาชวนเชื่อซึ่งในเนื้อหานั้นได้กล่าวเตือนเกี่ยวกับอันตรายจากชาวยิวที่มีความร้ายกาจโดยใช้คำอุปมากล่าวถึงเห็ดพิษร้ายแรง ต่อมาเขาได้รับตำแหน่งเป็นเกาไลเทอร์ประจำฟรังเคิน หัวหน้าพรรคนาซีบริหารในเขตเกา (จังหวัด) ของรัฐบาวาเรีย ประเทศเยอรมนีระหว่างปี 1933-40 หลังสงคราม เขาถูกจับกุมและนำตัวไปพิจารณาคดีที่เนือร์นแบร์ค ถูกตัดสินให้ได้รับโทษประหารชีวิตด้วยการแขวนคอ เมื่อวันที่ 16 ตุลาคม 1946
กรมทหารราบที่ 369 (สหรัฐ)

กรมทหารราบที่ 369 หรือชื่อเดิมว่า กรมกำลังพิทักษ์ชาติรัฐนิวยอร์กที่ 15 และมีชื่อเรียกทั่วไปว่า ฮาร์เล็มเฮลไฟตเตอส์ (Harlem Hellfighters) เป็นกรมทหารราบของกำลังพิทักษ์ชาติกองทัพนิวยอร์กระหว่างสงครามโลกครั้งที่หนึ่งและสงครามโลกครั้งที่สอง ประกอบด้วยชาวอเมริกันเชื้อสายแอฟริกาเป็นส่วนใหญ่ และมีอเมริกันปวยร์โตรีโกบางส่วนระหว่างสงครามโลกครั้งที่สองด้วย ขึ้นชื่อว่าเป็นกรมทหารอเมริกันเชื้อสายแอฟริกากรมแรก ๆ ที่รับราชการกับกำลังรบนอกประเทศอเมริการะหว่างสงครามโลกครั้งที่หนึ่ง
ตราแผ่นดินของสาธารณรัฐของสหภาพโซเวียต

ตราแผ่นดินของสาธารณรัฐในสหภาพโซเวียต  ส่วนใหญ่ประกอบไปด้วยค้อนและเคียวและดาวสีแดงที่เป็นสัญลักษณ์ของลัทธิคอมมิวนิสต์เช่นเดียวกับพระอาทิตย์ขึ้น (แต่ในกรณีสาธารณรัฐสังคมนิยมโซเวียตลัตเวีย ตั้งแต่ทะเลบอลติกทางตะวันตก ลัตเวียก็อาจจะตีความว่าเป็นพระอาทิตย์ตก) ล้อมรอบด้วยพวงข้าวสาลี (ยกเว้น สาธารณรัฐสังคมนิยมโซเวียตคารีโล-ฟินนิช เป็นพวงข้าวไร) มีคำขวัญของสหภาพโซเวียต" ชนกรรมาชีพทั่วโลกจงสามัคคีกัน!.", ทั้งในภาษาของสาธารณรัฐรัสเซียและภาษาประจำแต่ละรัฐ นอกเหนือไปจากนี้เป็นสัญลักษณ์ที่แสดงถึงลักษณะของภูมิทัศน์ท้องถิ่นเศรษฐกิจหรือวัฒนธรรมในแต่ละรัฐ
อนุกรมสลับ

ในทางคณิตศาสตร์ อนุกรมสลับ  คืออนุกรมอนันต์ที่อยู่ในรูป
<math>\sum_{n=0}^\infty (-1)^n\,a_n</math> หรือ <math>\sum_{n=1}^\infty (-1)^{n-1}\,a_n</math>
โดยที่ "an" > 0 สำหรับทุก "n" แต่ละพจน์ของอนุกรมจะมีเครื่องหมายบวกและลบสลับกัน เช่นเดียวกับอนุกรมอื่น ๆ อนุกรมสลับจะลู่เข้าก็ต่อเมื่อลำดับของผลบวกจำกัดพจน์ลู่เข้า
ตัวอย่าง.
<math>
 \sum_{n=1}^\infty \frac{(-1)^{n+1}}{n} x^n \;=\; \ln (1+x)</math>
<math>\sin x = \sum_{n=0}^\infty (-1)^n \frac{x^{2n+1}}{(2n+1)!}</math>
<math>\cos x = \sum_{n=0}^\infty (-1)^n \frac{x^{2n}}{(2n)!}</math> 
ถ้าเอาแฟกเตอร์ (-1)"n" ซึ่งทำให้อนุกรมทั้งสองนี้เป็นอนุกรมสลับออก จะได้ฟังก์ชันไฮเพอร์โบลิก "sinh" และ "cosh" ตามลำดับ
การทดสอบอนุกรมสลับ.
การทดสอบอนุกรมสลับ  เป็นทฤษฎีบทที่กล่าวว่า อนุกรมสลับใด ๆ จะลู่เข้า ถ้าลำดับของ "an" ลู่เข้าหา 0 ทางเดียว (นั่นคือเป็นลำดับไม่เพิ่ม)
ข้อพิสูจน์: สมมติให้ "an" ลู่เข้าหา 0 และเป็นลำดับไม่เพิ่ม หาก "m" เป็นคี่และ "m" < "n" แล้ว จากการคำนวณจะได้ค่าประมาณว่า
<math>
S_n - S_m & =
\sum_{k=0}^n(-1)^k\,a_k\,-\,\sum_{k=0}^m\,(-1)^k\,a_k\ = \sum_{k=m+1}^n\,(-1)^k\,a_k \\
& =a_{m+1}-a_{m+2}+a_{m+3}-a_{m+4}+\cdots+a_n\\
</math>
ซึ่งเนื่องจาก "an" เป็นลำดับไม่เพิ่ม พจน์ <math>-(a_m - a_{m+1})</math> ในผลบวกจึงเป็นลบทุกพจน์ จึงได้ว่า <math>S_n - S_m \le a_{m}</math> ในทำนองเดียวกันเราสามารถพิสูจน์ได้ว่า <math>-a_{m}\le S_n - S_m </math> ซึ่งเนื่องจาก "am" ลู่เข้าหา 0 จะได้ว่าลำดับของผลรวมจำกัด "Sm" เป็นลำดับโคชี ซึ่งลู่เข้า สำหรับกรณี "m" เป็นคู่ พิสูจน์ได้ในทำนองเดียวกัน
อนุกรมลู่ออก

ในทางคณิตศาสตร์ อนุกรมลู่ออก เป็นอนุกรมที่ไม่ลู่เข้า นั่นคือลำดับอนันต์ของผลบวกจำกัดพจน์ไม่สามารถหาลิมิตที่เป็นจำนวนจำกัดได้
หากอนุกรมหนึ่งลู่เข้า แต่ละพจน์ของอนุกรมจะต้องลู่เข้าสู่ศูนย์ ดังนั้นอนุกรมที่แต่ละพจน์ไม่ลู่เข้าสู่ศูนย์จะลู่ออกเสมอ อย่างไรก็ตาม บทกลับนั้นไม่เป็นจริง อนุกรมที่แต่ละพจน์ลู่เข้าสู่ศูนย์นั้นไม่จำเป็นต้องลู่เข้า ตัวอย่างค้านเช่น ลำดับฮาร์โมนิก
<math>1 + \frac{1}{2} + \frac{1}{3} + \frac{1}{4} + \frac{1}{5} + \cdots =\sum_{n=1}^\infty\frac{1}{n}</math>
โมโนโทน

วงดนตรีโมโนโทน (Monotone Group)
วงดนตรีโมโนโทน (Monotone Group) มีเพลงที่เป็นที่รู้จักอย่าง “Celebration” และสมาชิกอย่างเบน ชลาทิศ ตันติวุฒิ, กิฟทฺ์ โมโนโทน และ ใหญ่ โมโนโทน ผลงานหลาย ๆ เพลงได้ถูกเข้าชาร์ท Fat 40 ในคลื่น FM 104.5 และ 103.5 Mhz., 2 เพลงบรรเลงในอัลบั้ม Monotone ปี 2545 ได้ถูกเสนอชิงรางวัล เพลงบรรเลงยอดเยี่ยมแห่งปี ซึ่งจัดโดยนิตยสาร สีสัน อวอร์ด (Season Awards 2002-2003)
และเพลง Celebration จากอัลบั้ม Monotone ปี 2545 ได้รับการคัดเลือกเป็น 1 ใน 5 เพลงที่ได้รับการเสนอชื่อเข้าชิงรางวัล Record of the year ในงาน Fat awards ประจำปี 2545
วัฒนธรรมของ Monotone คือแต่ละคนมาพบกันเพื่อแลกเปลี่ยนความรู้และรสนิยมการฟังเพลงกันอย่างสนุกสนาน ไม่มีใครเป็นฝ่ายสอนใครอยู่ฝ่ายเดียว ทุกคนเรียนรู้จากกันและกัน และไม่ลูกน้อง ไม่มีเจ้านายเป็นชุมชนคนทำดนตรีที่ไม่จำกัดรูปแบบ หลากหลายในแนวทางและความคิด มีสมาชิกหลัก ๆ ประมาณ 15 คน ซึ่งจำนวนสมาชิกตั้งไว้แบบไม่จำกัด เพราะเป็นชุมชนคนที่รักดนตรีมารวมกัน มีการเข้า-ออกได้ บางคนเรียนอยู่ที่ต่างประเทศบางคนอาจได้ร่วมงานกับค่ายใหญ่ ๆ ซึ่งไม่สามารถมาร่วมงานเหมือนเช่นเคยแต่ยังเป็นเพื่อนที่ยังใช้เวลาว่างเล่นดนตรีและแต่งเพลงร่วมกัน
สมาชิกหลักๆ ของกลุ่ม Monotone.
ประกอบด้วย
 นามแฝงในเครดิตหลังปก “JazzInLove” : แต่งเพลง ดูแลการผลิต และติดต่อธุรกิจ
 นามแฝงในเครดิตหลังปก “KijJazz” : แต่งเพลง กีตาร์ และเรียบเรียงเสียงประสาน
 นามแฝงในเครดิตหลังปก “FrozenMusics” :
 นามแฝงในเครดิตหลังปก “กุ่ย วง Cube”
 นามแฝงในเครดิตหลังปก “PussyJazz” : แต่งเพลง เล่นกีตาร์
 นามแฝงในเครดิตหลังปก “เบน วง Rhythmatique”
 นามแฝงในเครดิตหลังปก “ใหญ่ โมโนโทน” : แต่งเพลง ร้องนำ ร้องประสาน
 นามแฝงในเครดิตหลังปก “กิ๊ฟต์ โมโนโทน” : แต่งเพลง ร้องนำ ร้องประสาน
ที่มา.
ค่ายเพลงนี้ ก่อตัวขึ้นจากกลุ่มหนุ่มสาวที่รู้จักกันผ่านอินเทอร์เน็ตในเว็บที่เปิดให้ส่งเพลงขึ้นเผยแพร่ ชื่อ “Monotone” สมาชิกยุคก่อตั้งทุกคนร่วมกันตั้งขึ้นให้เป็นเกียรติแก่ “โทนี่” แกนหลัก ส่วนชื่อบริษัทและสตูดิโอของพวกเขากลับใช้ชื่อ “Be Quiet” มาจากการที่ออฟฟิศมักจะเอะอะไปด้วยเสียงเฮฮา ภายในสำนักงานเล็กๆ ย่านสุขุมวิท 23 ของบริษัท Be Quiet ประกอบด้วยห้องบันทึกเสียงหลัก 1 ห้อง กับเครื่องคอมพิวเตอร์และอุปกรณ์อื่นๆ เช่นกีตาร์ ภายนอกตามซอกทางเดินเป็นโต๊ะทำงานไม่กี่ตัวกับหนังสือการ์ตูนวางกระจายอยู่ คล้ายชมรมนักศึกษาในมหาวิทยาลัย 
สมาชิก Monotone เปรียบเทียบการพบกันของพวกเขาว่าเสมือนแต่ละคนเป็นดาวที่มีโคจรผ่านกันแล้วดึงดูดกันเข้ามาเรื่อยๆ จนเป็นกลุ่มใหญ่ นอกจากเพื่อความสนุกแล้วก็เพื่อแปลงการทำเพลงจากงานอดิเรกให้เป็นงานหลักขึ้นมา สมาชิก Monotone ไล่เรียงถึงช่องทางที่พวกเขาใช้เผยแพร่ผลงาน ตั้งแต่เว็บ Coolvoice.com, Fat Radio, ร้านน้อง ท่าพระจันทร์ และร้าน DJ Siamและนิตยสาร a day โดยกลุ่ม Monotone ได้ไปเล่นให้กับงานกิจกรรมหนึ่งของ a day โดยนำแผ่นชุดแรกที่ผลิตเองทั้งหมด ไปขายด้วยและขายได้ไม่เหลือ ทาง a day จึงแนบใบสั่งซื้ออัลบั้มชุดนี้ให้เป็นพิเศษแนบในนิตยสาร a day ฉบับหนึ่ง ซึ่งช่วยทำให้ Monotone เป็นที่รู้จักอย่างรวดเร็วยิ่งขึ้น
มือพังโบเช

มือพังโบเช  โครงกระดูกมือลึกลับที่เชื่อกันว่าเป็นกระดูกมือของเยติ หรือมนุษย์หิมะ สัตว์ประหลาดที่มีรูปร่างใหญ่โตเหมือนมนุษย์ แต่มีขนดกปกคลุมทั้งตัว ยกเว้นใบหน้า ที่มีผู้พบเห็นจำนวนมากและอยู่ในความเชื่อของชาวพื้นเมืองที่เทือกเขาหิมาลัย
กระดูกชิ้นดังกล่าวถูกเก็บอยู่ในวัดทางพุทธศาสนาแบบทิเบตแห่งหนึ่ง ที่พังโบเช ในหมู่บ้านคุมจุง ทางภาคกลางตอนเหนือของเนปาล พร้อมกับสิ่งที่เชื่อกันว่าเป็นหนังหัวของเยติ (ปัจจุบัน หนังหัวชิ้นดังกล่าวได้รับการพิสูจน์ทางวิทยาศาสตร์แล้วว่า เป็นหนังหัวของสัตว์กีบจำพวกแอนทิโลปหรือแพะภูเขา) เป็นที่รู้จักจากการที่มหาเศรษฐีและนักผจญภัยกลางแจ้งชาวอเมริกัน ทอม สลิก ได้ออกเดินทางไปเนปาลพร้อมด้วยคณะสำรวจเพื่อตามหาเยติเมื่อปลายยุคทศวรรษที่ 1950 ปีเตอร์ เบิร์น หนึ่งในคณะสำรวจเล่าว่า ในปี ค.ศ. 1959 เขาได้ทราบจากชาวบ้านว่าที่วัดแห่งนี้มีกระดูกมือของเยติอยู่ จึงได้เข้าไปดู ลามะที่วัดให้การต้อนรับเป็นอย่างดี โดยเก็บรักษาไว้เป็นอย่างดีที่วัดในห้องที่ลงกลอนกุญแจอย่างหนาแน่น โดยเก็บไว้ในกล่อง เมื่อหยิบออกมาก็พบเป็นกระดูกมือที่ทำให้แห้ง เป็นมือขนาดเท่ากับมือผู้ชายทั่วไป เมื่อเบิร์นถามว่า ขอได้ไหม ลามะตอบว่า ไม่ได้ แต่อนุญาตให้ถ่ายรูปได้ เบิร์นจึงถ่ายรูปไว้และส่งรูปไปที่ลอนดอน ให้กับนักวานรวิทยา ออสมอน ฮิลล์ ซึ่งฮิลล์ตอบกลับมาว่า ต้องได้มือนั้นมาหรือได้ตัวอย่างบางส่วน ที่สุดลามะรูปที่อาวุโสรูปหนึ่งอนุญาตให้เบิร์นนำชิ้นส่วนที่เป็นนิ้วมือไปได้ และทิ้งที่เหลือเอาไว้ เขาจึงติดต่อไปยังสลิกด้วยโทรเลขว่าได้นิ้วมือมาแล้ว และจะให้ดำเนินการอย่างไรต่อ สลิกตอบมาว่าให้เดินทางไปยังกัลกัตตา เบิร์นจึงออกเดินทางด้วยรถไฟไปยังกัลกัตตา เพื่อพบกับดาราฮอลลีวูดชื่อดัง เจมส์ สจวต และภรรยาของเขา กลอเรีย สจวต ทั้งหมดนัดพบกันที่โรงแรมแกรนด์ เมื่อได้เห็นตัวอย่างนิ้วมือแล้ว คู่สามีภรรยาสจวตกังวลเรื่องด่านศุลกากรที่กัลกัตตา คุณนายสจวตจึงเก็บนิ้วนั้นไว้ในกล่องใส่ชุดชั้นในของเธอ เมื่อไปถึงลอนดอน ปรากฏว่ากล่องชุดชั้นในนั้นหายไป แต่หลังจากนั้นเพียงไม่กี่วัน ที่โรงแรมคลาริต มีผู้ชายคนหนึ่งมาที่แผนกต้อนรับของโรงแรม แจ้งว่ามีเจ้าหน้าที่ศุลกากรต้องการพบ เจมส์ สจวต จึงบอกให้มา เจ้าหน้าที่ศุลกากรคนหนึ่งได้นำกล่องชุดชั้นในของคุณนายสจวตมาด้วยและยื่นให้เธอ เธอกล่าวขอบคุณและถามว่า คุณไม่ได้เปิดดูใช่ไหม เจ้าหน้าที่ผู้นั้นตอบว่า พนักงานศุลกากรอังกฤษไม่เคยเปิดกล่องชุดชั้นในผู้หญิง ทั้งหมดนั่นคือ วิธีที่นิ้วมือนั้นออกจากเนปาลไปยังอังกฤษเพื่อทำการตรวจสอบโดยนักวิทยาศาสตร์
ออสมอน ฮิลล์ ได้ทำการตรวจสอบอยู่หลายครั้ง พบว่าเป็นนิ้วหัวแม่มือ แต่ไม่ใช่นิ้วมนุษย์ จนกระทั่งฮิลล์ถึงแก่กรรมลงไป ไม่มีใครรู้ว่านิ้วนั้นอยู่ที่ไหน จนกระทั่งในปลายปี ค.ศ. 2011 มีประกาศว่านิ้วมือนั้นมีดีเอ็นเอของมนุษย์อยู่ และกำลังอยู่ในการดำเนินการตรวจสอบที่เอดินบะระ
พอร์เตอร์ รอบินสัน

พอร์เตอร์ เวสตัน รอบินสัน  เป็นดีเจ โปรดิวเซอร์เพลงและนักดนตรีชาวอเมริกันจากเมือง แชเปิลฮิลล์ รัฐนอร์ทแคโรไลนา รอบินสันออกซิงเกิลเดียวหลายเพลง แต่ละเพลงของเขาเป็นเพลงอิเล็กทรอนิกส์มีความหลากหลายแนว อัลบั้มแรกของเขา "เวิลส์", ออกจำหน่ายเมื่อวันที่ 12 สิงหาคม 2014 เมื่อวันที่ 20 มีนาคม 2015 เขาได้รับรางวัล MTVu ประจำปี 2015 ตอนนี้ชื่อของเขาติดอันดับที่ 90 ในนิตยสาร "DJ Mag" จากรายชื่อดีเจอันดับท็อป 100 ในปี 2016
ปี 2018 ได้โปรดิวเซอร์ ในซิงเกิล "GTFO" (Get The *cuk Out) ในอัลบั้มชุดที่ 15 "Caution" ของมารายห์ แครี ร่วมกับนักแต่งเพลง-โปรดิวเซอร์ รุ่นใหม่ไฟแรงอย่าง Bibi Bourelly, Jordon Manswell และ Nineteen85
สโมสรฟุตบอลทรู แบงค็อก ยูไนเต็ดในฤดูกาล 2560

ฤดูกาล 2560 เป็นฤดูกาลที่ 7 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
 "ณ วันที่ 22 มกราคม 2560"
 "ณ วันที่ 25 พฤศจิกายน 2560"
 "ณ วันที่ 25 พฤศจิกายน 2560"
 "ณ วันที่ 25 พฤศจิกายน 2560"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
หมายเหตุ.
<templatestyles src="Reflist/styles.css" />
ทางแยกต่างระดับปลวกเกตุ

ทางแยกต่างระดับปลวกเกตุ หรือ ทางแยกต่างระดับไออาร์พีซี เป็นทางแยกต่างระดับแห่งหนึ่งในจังหวัดระยอง เป็นจุดตัดระหว่างทางหลวงแผ่นดินหมายเลข 36 กับทางหลวงแผ่นดินหมายเลข 3
เป็ดบ้าน

เป็ดบ้าน เป็นเป็ดสายพันธุ์ที่เป็นสัตว์เชื่อง เหมาะสำหรับนำมาเลี้ยงภายในบ้าน มักนำมาทำเป็นอาหาร และสามารถนำขนมาทำเครื่องประดับได้ เป็ดหลายตัวยังคงถูกเลี้ยงไว้เพื่อการแสดงอีกด้วย เป็ดบ้านส่วนใหญ่นั้นสืบเชื้อสายมาจากเป็ดแมลลาร์ด ("Anas platyrhynchos") และมักอาศัยอยู่ห่างจากเป็ดเทศ ("Cairina moschata")
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปัญหาบาเซิล

ปัญหาบาเซิล เป็นปัญหาทางคณิตวิเคราะห์ที่เกี่ยวข้องกับทฤษฎีจำนวน ปัญหานี้ถูกตั้งขึ้นครั้งแรกโดย ปิเอโตร เมนโกลี ในปี พ.ศ. 2187 และถูกแก้โดย เลออนฮาร์ด ออยเลอร์ ในปี พ.ศ. 2277 ปัญหานี้ได้ตั้งชื่อตามชื่อของเมืองบาเซิล บ้านเกิดของออยเลอร์
ปัญหาดังกล่าวเกี่ยวกับการหาผลรวมของอนุกรม
<math>\sum_{n=1}^\infty \frac{1}{n^2} = \lim_{n \to \infty}\left(\frac{1}{1^2} + \frac{1}{2^2} + \cdots + \frac{1}{n^2}\right).</math>
ผลรวมของอนุกรมดังกล่าวมีค่าประมาณ 1.644934 ปัญหาบาเซิลถามถึงการหาค่าที่แม่นยำในรูปแบบปิดของผลรวมดังกล่าว ออยเลอร์ค้นพบว่าผลรวมดังกล่าวมีค่าเท่ากับ π2/6 และได้ประกาศการค้นพบในปี พ.ศ. 2277
วิธีการหาผลรวมของออยเลอร์.
วิธีการของออยเลอร์ มาจากการพิจารณาคุณสมบัติบางประการของพหุนามจำกัด แลัวสมมุติว่าคุณสมบัติเหล่านี้ยังคงเป็นจริงในกรณีอนันต์ หรืออนุกรมกำลัง
ออยเลอร์เริ่มต้นด้วยการกระจายอนุกรมเทย์เลอร์ ของฟังก์ชันไซน์:
<math>\sin{x} = x - \frac{x^3}{3!} + \frac{x^5}{5!} - \frac{x^7}{7!} + ...</math>
ซึ่งออยเลอร์มองฝั่งขวาเป็นพหุนามที่มีจำนวนพจน์เป็นอนันต์ แล้วใช้คุณสมบัติที่ว่าพหุนามใด ๆ สามารถเขียนเป็นผลคูณของตัวประกอบดีกรีหนึ่งได้ ซึ่งรากของฟังก์ชันไซน์อยู่ที่ <math>0,\pm \pi ,\pm 2\pi, \pm 3\pi...</math> จึงได้เป็นผลคูณว่า
<math>x(x-\pi)(x+\pi)(x-2\pi)(x+2\pi)(x-3\pi)(x+3\pi)...= x(x^2 - \pi^2)(x^2 - 2^2\pi^2)(x^2 - 3^2\pi^2)...</math>
หรือเขียนอีกแบบได้เป็น
<math>Ax
\left(1-\frac{x^2}{\pi^2}\right)
\left(1-\frac{x^2}{2^2\pi^2}\right)
\left(1-\frac{x^2}{3^2\pi^2}\right)
...</math>
ซึ่งจากสมบัติว่า <math>\frac{sinx}{x} \rightarrow 1</math> เมื่อ <math>x \rightarrow 0</math> แสดงว่า <math>A = 1</math> ดังนั้น
<math>x - \frac{x^3}{3!} + \frac{x^5}{5!} - \frac{x^7}{7!} + ... =
\left(1-\frac{x^2}{\pi^2}\right)
\left(1-\frac{x^2}{2^2\pi^2}\right)
\left(1-\frac{x^2}{3^2\pi^2}\right)
... </math>
จับสัมประสิทธิ์ของ <math>x^3</math> ทั้งสองข้างมาเท่ากัน จะได้ว่า
<math>\begin{align}
-\frac{1}{3!} &= -\frac{1}{\pi^2} - \frac{1}{2^2\pi^2} - \frac{1}{3^2\pi^2} - ... \\
\frac{\pi^2}{6} &= 1 + \frac{1}{2^2} + \frac{1}{3^2} + ...
\end{align}</math>
สรุปได้ว่า <math>\frac{\pi^2}{6}</math>เป็นผลรวมของอนุกรม
กองทัพบกอิรัก

กองทัพบกอิรัก  มีชื่อทางการว่า กองกำลังภาคพื้นดินอิรัก (القوات البرية العراقية; Iraqi Ground Forces) เป็นกองกำลังภาคพื้นดินและเป็นส่วนหนึ่งของกองทัพทุกเหล่าทัพของอิรัก และมีบทบาทต่อชาติอิรักมากโดยเฉพาะในช่วงคริสต์ศตวรรษที่ 20 ถึง 21
เดิมกองทัพบกอิรักสมัยใหม่ถูกก่อตั้งขึ้นโดยสหราชอาณาจักรในสมัยระหว่างสงครามของการควบคุมอำนาจของอิรักในอาณัติโดยพฤตินัยของอังกฤษ ภายหลังการบุกครองโดยกองกำลังของสหรัฐอเมริกาในปี พ.ศ. 2546 กองทัพบกอิรักก็ถูกก่อตั้งขึ้นใหม่อีกครั้งตามแบบอเมริกันซึ่งมีกองกำลังช่วยจำนวนมหาศาลจากสหรัฐอเมริกาในทุกระดับ เนื่องจากการจลาจลในอิรักซึ่งเริ่มต้นอย่างช้าๆ ภายหลังจากการบุกครองในครั้งนั้น และภายหลังจากการถอนกองกำลังทหารของสหรัฐอเมริกาในปี พ.ศ. 2554 กองกำลังทั้งหมดของอิรักก็มีหน้าที่ในการรักษาความปลอดภัยของประเทศอย่างเต็มที่ บทความหนึ่งในหนังสือพิมพ์"นิวยอร์กไทมส์"ได้กล่าวไว้ว่า ระหว่างปี พ.ศ. 2547 จนถึง 2557 นั้น ทางสหรัฐอเมริกาได้จัดเตรียมกองกำลังอิรักโดยใช้งบประมาณกว่า 25 ล้านดอลลาร์สหรัฐจากกระทรวงการคลังของอิรักสำหรับการฝึกฝนและเครื่องแต่งกาย
จำนวนสามเหลี่ยม

จำนวนสามเหลี่ยม คือจำนวนของสิ่งของที่สามารถวางเรียงเป็นสามเหลี่ยมด้านเท่าได้ จำนวนสามเหลี่ยมตัวที่ "n" เกิดจากการสร้างสามเหลี่ยมด้านเท่าที่มีความยาวด้าน "n" ดังที่แสดงในแผนภาพด้านขวา
ลำดับของจำนวนสามเหลี่ยม เริ่มจากตัวที่ 0 ได้แก่
0, 1, 3, 6, 10, 15, 21, 28, 36, 45, 55, 66, 78, 91, 105, 120, 136, 153, 171, 190, 210, 231, 253, 276, 300, 325, 351, 378, 406 …
จำนวนสามเหลี่ยมสามารถเขียนได้โดยสูตร
<math>
T_n= \sum_{k=1}^n k = 1+2+3+ \dotsb +n = \frac{n(n+1)}{2} = {n+1 \choose 2} </math>
จำนวนทรงสี่หน้า

จำนวนทรงสี่หน้า คือจำนวนของสิ่งของที่สามารถวางเรียงเป็นทรงสี่หน้าด้านเท่าได้ จำนวนทรงสี่หน้าตัวที่ "n" เกิดจากผลรวมของจำนวนสามเหลี่ยม "n" ตัวแรก
จำนวนทรงสี่หน้า 10 ตัวแรก ได้แก่
1, 4, 10, 20, 35, 56, 84, 120, 165, 220, …
จำนวนแบร์นูลลี

ในทางคณิตศาสตร์ จำนวนแบร์นูลลี "B""n" เป็นลำดับของจำนวนตรรกยะ
ค่าจำนวนแบร์นูลลีตัวแรก ๆ ได้แก่
 "B"0 = 1, "B"1 = ±1/2, "B"2 = 1/6, "B"3 = 0, "B"4 = −1/30, "B"5 = 0, "B"6 = 1/42, "B"7 = 0, "B"8 = −1/30
ผู้เล่นในฟุตบอลชิงแชมป์แห่งชาติอาเซียน 2016

ด้านล่างนี้คือ รายชื่อผู้เล่น สำหรับ ฟุตบอลชิงแชมป์แห่งชาติอาเซียน 2016 ซึ่งพม่าและฟิลิปปินส์ร่วมกันเป็นเจ้าภาพ จัดขึ้นตั้งแต่วันที่ 19 พฤศจิกายน ถึง 17 ธันวาคม พ.ศ. 2559
แต่ละทีมชาติทั้ง 8 ทีมจะต้องส่งรายชื่อผู้เล่นอย่างเป็นทางการ 22 คน (โดยต้องมีผู้เล่นตำแหน่งผู้รักษาประตูเป็นอย่างน้อย 2 คน) และมีผู้เล่นสำรองได้มากกว่า 1 คนขึ้นไป
กลุ่มเอ.
Philippines.
Head Coach: Dingdong Dantes
Thailand.
หัวหน้าผู้ฝึกสอน: เกียรติศักดิ์ เสนาเมือง
Singapore.
Head Coach: V. Sundramoorthy
Indonesia.
Head Coach: Kevin Andrean
กลุ่มบี.
Myanmar.
Head Coach: Gerald Zeise
Malaysia.
Head Coach: K. Rajagopal
Vietnam.
Head Coach: Nguyễn Hữu Thắng
Cambodia.
Head Coach: Lee Tae-hoon
วุ่นรัก นักผจญเพลิง

วุ่นรัก นักผจญเพลิง  เป็นภาพยนตร์เกาหลีใต้ในปี ค.ศ. 2012 นำแสดงโดย โก ซู และ ฮัน ฮโย-จู มีเนื้อหาเกี่ยวกับความรักที่ไม่น่าเป็นไปได้ของนักดับเพลิงที่ทุ่มเทให้กับงานแต่มีอดีตที่เจ็บปวด และแพทย์เลือดเย็นที่ยอมทำทุกอย่างเพื่ออาชีพของเธอ ภาพยนตร์ออกฉายครั้งแรกเมื่อวันที่ 19 ธันวาคม ค.ศ. 2012 โดยทำรายได้รวมที่ 16 ล้านดอลลาร์สหรัฐ 
ฮัน ฮโย-จู ได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ ครั้งที่ 49 สาขานักแสดงนำหญิงยอดเยี่ยมในปี ค.ศ. 2013
สาธารณรัฐเบียก-นา-บาโต

สาธารณรัฐเบียก-นา-บาโต  หรือที่ระบุในรัฐธรรมนูญว่าสาธารณรัฐฟิลิปปินส์  เป็นสาธารณรัฐแรกที่ประกาศจัดตั้งขึ้นในฟิลิปปินส์ โดยคณะปฏิวัติของเอมีลีโอ อากีนัลโด และสมาชิกกาตีปูนัน แม้ว่าจะประสบความสำเร็จ สามารถจัดตั้งสาธารณรัฐที่มีรัฐธรรมนูญแห่งแรกของฟิลิปปินส์ได้ แต่ก็สิ้นสุดลงในเวลาเพียงเดือนเดียว หลังจากมีการลงนามในสนธิสัญญาสันติภาพระหว่างอากีนัลโดกับนายพลของสเปน เฟร์นันโด ปรีโม เด รีเบรา ทำให้อากีนัลโดต้องลี้ภัยไปฮ่องกง
รัฐบาล.
รัฐธรรมนูญของสาธารณรัฐเบียก-นา-บาโต เขียนขึ้นโดยเฟลิกซ์ เฟร์เรร์ และอีซาเบโล อาร์ตาโช ซึ่งคัดลอกมาจากรัฐธรรมนูญคิวบาเกือบจะคำต่อคำ มีการจัดตั้งสภาสูงสุดเมื่อ 2 พฤศจิกายน พ.ศ. 2440 และมีการเลือกตั้งสมาชิก
ประวัติศาสตร์.
แนวคิดเบื้องต้นของสาธารณรัฐเริ่มขึ้นในช่วงท้ายของการปฏิวัติฟิลิปปินส์ ผู้นำของขบวนการกาตีปูนัน เอมีลีโอ อากีนัลโด ถูกล้อมโดยกองทัพสเปนในตาลีไซในบาตังกัส อากีนัลโดหลบหนีมาได้ พร้อมกับผู้ติดตามราว 500 คน ไปยังเบียก-นา-บาโตซึ่งอยู่ในบูลากัน เมื่อข่าวการมาถึงของอากีนัลโดมาถึงลูซอนกลาง มีผู้คนจากอีโลโคส นูเวบาเอซีฮา ปังกาซีนัน ตาร์ลัก และซัมบาเลส มาสมทบกับกองทัพเพื่อต่อต้านกองทัพสเปน
เมื่อไม่สามารถป้องกันให้ฝ่ายต่อต้านจัดตั้งกองทัพ นายพลปรีโม เด รีเบรา ได้ประกาศเมื่อวันที่ 2 กรกฎาคม พ.ศ. 2440 เนรเทศคนเหล่านี้ออกไปจากเมืองหรือหมู่บ้าน ทำให้กลุ่มของอากีนัลโดตัดสินใจจัดตั้งสาธารณรัฐ อากีนัลโดได้กล่าวในคำประกาศจัดตั้งสาธารณรัฐชื่อว่า "เพื่อลูกผู้กล้าหาญของฟิลิปปินส์" และได้ประกาศเป้าหมายของการปฏิวัติว่า
ในวันที่ 1 พฤศจิกายน พ.ศ. 2440 ได้มีการลงนามในรัฐธรรมนูญเฉพาะกาลของสาธารณรัฐเบียก-นา-บาโต ต่อมา ในราวเดือนธันวาคม พ.ศ. 2440 ปรีโม เด รีเบรา ตัดสินใจเจรจากับอากีนัลโด โดยให้ทนายความจากมะนิลา เปโดร ปาเตร์โนเป็นตัวกลางในการเจรจา ในที่สุด มีการลงนามในข้อตกลงเบียก-นา-บาโต ซึ่งประกอบด้วยเอกสารสามฉบับ สองฉบับแรกลงนามเมื่อ 14 ธันวาคม พ.ศ. 2440 ฉบับที่สามลงนามในวันที่ 15 ธันวาคม ซึ่งเป็นวันสลายตัวของสาธารณรัฐเบียก-นา-บาโต
พิมพ์นิชกุล บำรุงกิจ

พิมพ์นิชกุล บำรุงกิจ ชื่อเล่น แมงมุม เป็นนักแสดงหญิงชาวไทย สังกัดค่าย ทีวี ธันเดอร์ 
ประวัติ.
พิมพ์นิชกุล บำรุงกิจ ชื่อเล่น แมงมุม เกิดวันที่ 5 พฤศจิกายน พ.ศ. 2538 เป็นบุตรคนที่ 2 ของครอบครัว โดยมีพี่สาว 1 คน และน้องชายอีก 1 คน แมงมุมเริ่มเข้าสู่วงการบันเทิงด้วยการเข้าร่วมการประกวดค้นหาพิธีกรรายการสตอเบอรี่ชีสเค้กในรุ่นที่ 3 ในปี พ.ศ. 2551 และได้เป็น 1 ใน 4 ที่ถูกรับเลือกให้เข้าร่วมเป็นพิธีกร โดยหลังจากที่หมดวาระการเป็นพิธีกรในปี พ.ศ. 2553 แมงมุมก็ยังคงมีผลงานต่างๆอาทิเช่นภาพยนตร์และละครโทรทัศน์ออกมาอีกมากมาย แมงมุมจบการศึกษาระดับชั้นอนุบาลจากโรงเรียนอนุบาลพูลโภคผล จังหวัดสมุทรปราการ จบการศึกษาระดับประถมศึกษาจากโรงเรียนประดิษฐ์ศึกษา จังหวัดจันทบุรี จบการศึกษาระดับมัธยมศึกษาจากโรงเรียนแอ๊ดเวนตี๊สเอกมัย กรุงเทพมหานคร และปัจจุบันกำลังศึกษาระดับชั้นปริญญาตรีที่มหาวิทยาลัยกรุงเทพ 
แหล่งข้อมูลอื่น.
= อ้างอิง =
<templatestyles src="Reflist/styles.css" />
การสังหารหมู่กาตึญ

การสังหารหมู่กาตึญ  เป็นการประหารชีวิตหมู่เจ้าหน้าที่ทหาร เชลยศึก และปัญญาชนชาวโปแลนด์เกือบ 22,000 คน ดำเนินการโดยสหภาพโซเวียต โดยเฉพาะเอนคาเวเด ("กรมการราษฎรฝ่ายกิจการภายใน" หรือตำรวจลับโซเวียต) ในเดือนเมษายนและพฤษภาคม ค.ศ. 1940 แม้ว่าการสังหารจะเกิดขึ้นในเรือนจำที่เมืองคาลีนีนและคาร์กิว และที่อื่น ๆ การสังหารหมู่นี้ตั้งชื่อตามป่ากาตึญซึ่งหลุมศพจำนวนมากถูกค้นพบครั้งแรกโดยกองทัพนาซีเยอรมนี
คำสั่งให้ประหารชีวิตสมาชิกของเจ้าหน้าที่โปแลนด์ที่เป็นเชลยนั้นออกอย่างลับ ๆ โดยโปลิตบูโรของโซเวียตที่นำโดยโจเซฟ สตาลิน จากจำนวนผู้เสียชีวิตทั้งหมด ประมาณ 8,000 คนเป็นเจ้าหน้าที่ที่ถูกคุมขังระหว่างการบุกครองโปแลนด์ของสหภาพโซเวียตใน ค.ศ. 1939 อีก 6,000 คนเป็นเจ้าหน้าที่ตำรวจ และอีก 8,000 คนที่เหลือเป็นปัญญาชนชาวโปแลนด์ที่โซเวียตถือว่าเป็น "สายลับและตำรวจกึ่งทหาร สายลับและผู้ก่อวินาศกรรม อดีตเจ้าของที่ดินเจ้าของโรงงานและเจ้าหน้าที่" ชั้นเจ้าหน้าที่ของกองทัพโปแลนด์เป็นตัวแทนของรัฐโปแลนด์ที่มีเชื้อชาติหลากหลาย ผู้ถูกสังหารประกอบด้วยชาวโปแลนด์เชื้อสายยูเครน ชาวเบลารุส และชาวยิวในโปแลนด์ 700–900 คน รวมทั้งบารุค สไตน์เบิร์ก หัวหน้ารับบีในกองทัพโปแลนด์
รัฐบาลนาซีเยอรมนีประกาศการค้นพบหลุมฝังศพจำนวนมากในป่ากาตึญในเดือนเมษายน ค.ศ. 1943 สตาลินตัดความสัมพันธ์ทางการทูตกับรัฐบาลพลัดถิ่นโปแลนด์ในลอนดอน เมื่อมีการร้องขอให้มีการสอบสวนโดยคณะกรรมการกาชาดระหว่างประเทศ หลังจากการรุกวิสตูลา–โอเดอร์ ซึ่งหลุมฝังศพจำนวนมากตกอยู่ในการควบคุมของโซเวียต สหภาพโซเวียตอ้างว่าพวกนาซีได้สังหารเหยื่อ และยังคงปฏิเสธความรับผิดชอบต่อการสังหารหมู่จนถึง ค.ศ. 1990 เมื่อมีการยอมรับและประณามการสังหารโดยเอนคาเวเดอย่างเป็นทางการ ตลอดจนการปกปิดโดยรัฐบาลโซเวียตในเวลาต่อมา
การสืบสวนที่ดำเนินการโดยอัยการสูงสุดแห่งสหภาพโซเวียต (ค.ศ. 1990-1991) และสหพันธรัฐรัสเซีย (ค.ศ. 1991-2004) ยืนยันความรับผิดชอบของโซเวียตต่อการสังหารหมู่ แต่ปฏิเสธที่จะจัดประเภทการกระทำนี้เป็นอาชญากรรมสงครามหรือเป็นการกระทำของการฆาตกรรมหมู่ การสืบสวนปิดลงเนื่องจากผู้กระทำความผิดเสียชีวิตแล้ว และเนื่องจากรัฐบาลรัสเซียจะไม่จัดประเภทผู้เสียชีวิตว่าเป็นเหยื่อของการกวาดล้างใหญ่ การกู้ชื่อเสียงหลังมรณกรรมอย่างเป็นทางการจึงถือว่าใช้ไม่ได้ ในเดือนพฤศจิกายน ค.ศ. 2010 สภาดูมาของรัสเซียได้อนุมัติคำประกาศประณามสตาลินและเจ้าหน้าที่โซเวียตคนอื่น ๆ ที่สั่งสังหารหมู่ โดยความหวังว่าจะปรับปรุงความสัมพันธ์กับโปแลนด์ อย่างไรก็ตาม ด้วยสงครามรัสเซีย–ยูเครน ความสัมพันธ์เริ่มตึงเครียด ใน พ.ศ. 2564 กระทรวงวัฒนธรรมรัสเซียได้ลดระดับอนุสรณ์สถานที่กาตึญในการลงทะเบียนสถานที่มรดกทางวัฒนธรรมจากสถานที่ของรัฐบาลกลางให้เหลือเพียงที่ที่มีความสำคัญในระดับภูมิภาค
จักรพรรดิโกะ-ซูซากุ

จักรพรรดิโกะ-ซูซากุ (14 ธันวาคม ค.ศ. 1009 – 7 กุมภาพันธ์ ค.ศ. 1045) เป็นจักรพรรดิญี่ปุ่นองค์ที่ 69 ตามที่ได้จัดเรียงไว้ในลำดับการสืบราชบัลลังก์แบบดั้งเดิม
รัชสมัยของโกะ-ซูซากุอยู่ในช่วง ค.ศ. 1036 ถึง 1045
พระนามของจักรพรรดิโกะ-ซูซากุนำมาจากพระนามของจักรพรรดิซุซะกุในคริสต์ศตวรรษที่ 10 กับ "โกะ-" (後) ที่มีความหมายตรงตัวว่า "ยุคหลัง" ทำให้พระนามของจักรพรรดิโกะ-ซูซากุมีความหมายว่า จักรพรรดิซูซากุที่ 2 หรือ จักรพรรดิซูซากุยุคหลัง
พระราชประวัติ.
จักรพรรดิโกะ-ซุซะกุประสูติเมื่อวันที่ 25 เดือน 11 ปี คันโค ที่ 6 ตรงกับวันที่ 14 ธันวาคม ค.ศ. 1009 ที่ พระตำหนักสึชิมิกะโดะ มีพระนามเดิมว่า เจ้าชายอัตสึนะงะ  เป็นพระราชโอรสองค์ที่ 3 ใน จักรพรรดิอิชิโจ จักรพรรดิองค์ที่ 66 เป็นองค์ที่ 2 ที่ประสูติแต่ จักรพรรดินีโชชิ และเป็นพระราชอนุชาร่วมพระราชมารดาใน จักรพรรดิโกะ-อิชิโจ จักรพรรดิองค์ที่ 68 
ก่อนขึ้นครองราชบัลลังก์ดอกเบญจมาศ โกะ-ซูซากุมีพระนามส่วนพระองค์ ("อิมินะ") ว่า เจ้าชายอัตสึนางะ 
พระราชบิดาของพระองต์คือจักรพรรดิอิจิโจ ส่วนพระราชมารดาคือฟูจิวาระ โนะ อากิโกะ/โชชิ (藤原彰子) ธิดาในฟูจิวาระ โนะ มิจินางะ (藤原道長) พระองค์เป็นพระอนุชาและรัชทายาทของจักรพรรดิโกะ-อิจิโจ
จักรพรรดิโกะ-ซูซากุมีจักรพรรดินี 5 พระองค์และพระราชโอรสธิดารวม 7 พระองค์
เหตุการณ์ในพระชนม์ชีพของโกะ-ซูซากุ.
เมื่อเจ้าชายอัตสึอะกิระที่รัชทายาทถูกปลดจากตำแหน่งเมื่อ ค.ศ. 1017 ฟุจิวะระ โนะ มิชินะงะ ผู้เป็นพระอัยกา (ตา) จึงสถาปนาเจ้าชายอัตสึนะงะพระชนมายุเพียง 8 พรรษาขึ้นเป็นรัชทายาทแทนหลังจากนั้นมิชินะงะได้ถวายตัวบุตรสาวคนที่ 4 คือ ฟุจิวะระ โนะ คิชิ ผู้เป็นพระมาตุจฉา (น้า) ของเจ้าชายอัตสึนะงะให้เข้ามาเป็นพระชายา ("Nyōgō") แต่หลังจากพระชายาคิชิมีพระประสูติกาลพระโอรสองค์แรกและองค์เดียวคือ เจ้าชายชิกะฮิโตะ หรือต่อมาคือ จักรพรรดิโกะ-เรเซ จักรพรรดิองค์ที่ 70 แล้วพระนางก็สิ้นพระชนม์อย่างกะทันหันเมื่อ ค.ศ. 1025 ขณะมีพระชนมายุเพียง 18 พรรษา
เมื่อจักรพรรดิโกะ-อิชิโจสวรรคตลงเมื่อวันที่ 17 เดือน 4 ปี โชเง็ง ที่ 9 ตรงกับวันที่ 15 พฤษภาคม ค.ศ. 1036 โดยไร้ทายาททำให้เจ้าชายอัตสึนะงะพระอนุชาที่รัชทายาทขึ้นสืบราชบัลลังก์ต่อมาเป็น จักรพรรดิโกะ-ซุซะกุ เมื่อพระชนมายุได้ 26 พรรษาโดยได้มีการประกอบพระราชพิธีราชาภิเษกเมื่อเดือน 7 ปี โชเง็ง ที่ 9 ตรงกับวันที่ 10 สิงหาคม ค.ศ. 1036
จักรพรรดิโกะ-ซุซะกุประชวรหนักจึงสละราชบัลลังก์เมื่อวันที่ 16 เดือน 1 ปี คันโตะคุ ที่ 2 ตรงกับวันที่ 5 กุมภาพันธ์ ค.ศ. 1045 ให้กับเจ้าชายชิกะฮิโตะพระราชโอรสองค์ใหญ่ที่รัชทายาทพระชนมายุ 19 พรรษาขึ้นสืบราชบัลลังก์เป็น จักรพรรดิโกะ-เรเซ หลังจากครองสิริราชสมบัติได้เพียง 8 ปีแต่อีกเพียง 2 วันอดีตจักรพรรดิโกะ-ซุซะกุก็สวรรคตเมื่อวันที่ 18 เดือน 1 ปี คันโตะคุ ที่ 2 ตรงกับวันที่ 7 กุมภาพันธ์ ค.ศ. 1045 ขณะพระชนมายุเพียง 35 พรรษา
พระราชวงศ์.
จักรพรรดินี ("โคโง"): เจ้าหญิงเทชิ (禎子内親王; 1013–1094) ภายหลังเป็นโยเมมนอิง (陽明門院) พระราชธิดาองค์ที่ 3 ในจักรพรรดิซันโจ
จักรพรรดินี ("ชูงู"): ฟูจิวาระ โนะ เก็นชิ (藤原嫄子; 1016–1039) พระธิดาในเจ้าชายอัตสึยาซุกับบุตรีบุญธรรมของฟูจิวาระ โนะ โยริมิจิ
มกุฎราชกุมารี (สวรรคตก่อนจักรพรรดิขึ้นครองราชย์): ฟูจิวาระ โนะ โยชิโกะ (藤原嬉子; 1007-1025) ธิดาคนที่ 6 ในฟูจิวาระ โนะ มิจินางะ 
พระมเหสี ("เนียวโงะ"): ฟูจิวาระ โนะ นาริโกะ/"เซชิ" (藤原生子; 1014–1068) ธิดาคนโตของฟูจิวาระ โนะ โนริมิจิ
พระมเหสี ("เนียวโงะ"): ฟูจิวาระ โนะ โนบูโกะ/"เอ็นชิ" (藤原延子; 1016–1095) ธิดาคนที่ 2 ใน#เปลี่ยนทาง
รายชื่อรางวัลและการเสนอชื่อที่แบล็กพิงก์ได้รับ

แบล็กพิงก์ เป็นเกิร์ลกรุปเกาหลีใต้ ก่อตั้งขึ้นโดยวายจีเอนเตอร์เทนเมนต์ สมาชิกประกอบด้วย จีซู, เจนนี, โรเซ และลิซ่า ซิงเกิลอัลบั้มเปิดตัว "สแควร์วัน" ตามด้วย "สแควร์ทู" ออกจำหน่ายในเดือนสิงหาคมและพฤศจิกายน 2016 ตามลำดับ แบล็กพิงก์ชนะรางวัลศิลปินหน้าใหม่หลายรางวัลระหว่างช่วงปลายปี 2016 ถึงต้นปี 2017 รวมถึงเอเชียอาร์ติสต์อะวอดส์, โกลเดนดิสก์อะวอดส์, โซลมิวสิกอะวอดส์ และเมลอนมิวสิกอะวอดส์ ในงานประกาศรางวัลแกออนชาร์ตมิวสิกอะวอดส์ครั้งที่ 6 เพลง "วิสเซิล" ซิงเกิลนำจาก "สแควร์วัน" ได้รับรางวัลเพลงแห่งปี – สิงหาคม ขณะที่ "เพลย์อิงวิทไฟร์" ซิงเกิลนำจาก "สแควร์ทู" ได้รับรางวัลเพลงแห่งปี – พฤศจิกายน "วิสเซิล" ยังได้รับรางวัลมิวสิกวิดีโอยอดเยี่ยมจากเอ็มเน็ตเอเชียนมิวสิกอะวอดส์ 2016 และได้เข้าชิงดิจิทัลพนซังจากโกลเดนดิสก์อะวอดส์ครั้งที่ 31
สองซิงเกิลถัดมา "แอสอิฟอิตส์ยัวร์ลาสต์" และ "ตู-ดู ตู-ดู" ชนะดิจิทัลพนซังในงานประกาศรางวัลโกลเดนดิสก์อะวอดส์ครั้งที่ 32 และครั้งที่ 33 ตามลำดับ "ตู-ดู ตู-ดู" ซิงเกิลนำจากอีพีชุดแรก "สแควร์อัป" (2018) ยังได้รับรางวัลการเต้นยอดเยี่ยม – หญิงจากเมลอนมิวสิกอะวอดส์ 2018, เพลงแห่งปี – มิถุนายนจากแกออนชาร์ตมิวสิกอะวอดส์ครั้งที่ 8 และเพลงยอดนิยม: กลุ่ม จากทีนชอยซ์อะวอดส์ 2019 "คิลดิสเลิฟ" ซิงเกิลนำจากอีพีชุดที่สอง "คิลดิสเลิฟ" (2019) ชนะรางวัลมิวสิกวิดีโอแห่งปี 2019 ในงานประกาศรางวัลพีเพิลส์ชอยซ์อะวอดส์ครั้งที่ 45 และยังชนะรางวัลศิลปินกลุ่มแห่งปี 2019 ด้วย
สตูดิโออัลบั้มชุดแรกของวง "ดิอัลบั้ม" (2020) ได้เข้าชิงอัลบั้มแห่งปีจากเมลอนมิวสิกอะวอดส์ 2020, เอ็มเน็ตเอเชียนมิวสิกอะวอดส์ 2020 และโกลเดนดิสก์อะวอดส์ครั้งที่ 35 รางวัลหลังแบล็กพิงก์ชนะรางวัลอัลบั้มพนซัง ซิงเกิลนำ "ฮาวยูไลก์แดต" ยังได้เข้าชิงเพลงแห่งปีจากงานประกาศรางวัลทั้งสามงาน และได้รับรางวัลการเต้นยอดเยี่ยม (กลุ่มหญิง) ในงานประกาศรางวัลทั้งเมลอนและเอ็มเน็ต และได้รับรางวัลดิจิทัลพนซังจากโกลเดนดิสก์ นอกจากนี้ เพลงยังถูกบันทึกในบันทึกสถิติโลกกินเนสส์ถึงห้ารายการ รวมถึง "วิดีโอที่มียอดผู้ชมมากที่สุดใน 24 ชั่วโมงแรกบนยูทูบ" และยังชนะรางวัลเอ็มทีวีวิดีโอมิวสิกอะวอดส์ สาขาเพลงแห่งฤดูร้อน ทำให้พวกเธอเป็นเกิร์ลกรุปเคป็อปวงแรกที่ได้รับรางวัลนี้ "ฮาวยูไลก์แดต" และ "เลิฟซิกเกิลส์" ชนะรางวัลเพลงแห่งปี – มิถุนายน และเพลงแห่งปี – ตุลาคม ตามลำดับ ในงานประกาศรางวัลแกออนชาร์ตมิวสิกอะวอดส์ครั้งที่ 10 แบล็กพิงก์ยังชนะรางวัลศิลปินกลุ่มหญิงยอดเยี่ยมจากเอ็มเน็ตเอเชียนมิวสิกอะวอดส์ 2020 และได้รับเลือกจากนิตยสาร "วาไรตี" ให้เป็นศิลปินกลุ่มยอดฮิตแห่งปี 2020 รวมถึงถูกบันทึกในบันทึกสถิติโลกกินเนสส์เป็นครั้งที่หก หลังจากกลายเป็นศิลปินที่มีผู้ติดตามมากที่สุดบนยูทูบ อีกทั้งยังได้เข้าชิงรางวัล "บิลบอร์ด" มิวสิกอะวอดส์ สาขาศิลปินยอดนิยมบนสื่อสังคม
รางวัลและการเสนอชื่อ.
<templatestyles src="Hlist/styles.css"/>
รายการเพลง.
"อินกีกาโย".
"อินกีกาโย" (인기가요; "The Music Trend") เป็นรายการเพลงที่ออกอากาศทางช่องเอสบีเอส
"เอ็มเคานต์ดาวน์".
"เอ็มเคานต์ดาวน์" (엠카운트다운) เป็นรายการเพลงที่ออกอากาศทางช่องเอ็มเน็ต
"มิวสิกคอร์".
"มิวสิกคอร์" (쇼! 음악중심) เป็นรายการเพลงที่ออกอากาศทางช่องเอ็มบีซี
"มิวสิกแบงก์".
"มิวสิกแบงก์" (뮤직뱅크) เป็นรายการเพลงที่ออกอากาศทางช่องเคบีเอส
"โชว์แชมเปียน".
"โชว์แชมเปียน" (뮤직뱅크) เป็นรายการเพลงที่ออกอากาศทางช่องเอ็มบีซีเอ็ม
เซลมัน แวกส์มัน

เซลมัน อับราฮัม แวกส์มัน (22 กรกฎาคม ค.ศ. 1888 – 16 สิงหาคม ค.ศ. 1973) เป็นนักชีวเคมีและนักจุลชีววิทยาชาวอเมริกันเชื้อสายยิว เกิดที่เขตเคียฟ จักรวรรดิรัสเซีย (ปัจจุบันอยู่ในประเทศยูเครน) เป็นบุตรของยาคอบ แวกส์มันและเฟรเดีย ลอนดอน แวกส์มันย้ายมาอยู่ที่สหรัฐอเมริกาในปี ค.ศ. 1910 และได้รับสัญชาติอเมริกันในอีก 6 ปีต่อมา เขาเรียนปริญญาตรีสาขาเกษตรศาสตร์และปริญญาโทสาขาวิทยาศาสตร์ที่วิทยาลัยรัตเกอส์ (ปัจจุบันคือมหาวิทยาลัยรัตเกอส์) ระหว่างเรียนปริญญาโท แวกส์มันทำงานเป็นผู้ช่วยยาคอบ กูเดล ลิปมันที่สถานีทดลองการเกษตรนิวเจอร์ซีย์ ต่อมาเขาได้รับตำแหน่งนักวิจัยที่มหาวิทยาลัยแคลิฟอร์เนีย เบิร์กลีย์ แวกส์มันเรียนจบปริญญาเอกสาขาชีวเคมีที่นั่นในปี ค.ศ. 1918
ต่อมาแวกส์มันกลับไปทำงานที่ภาควิชาชีวเคมีและจุลชีววิทยา มหาวิทยาลัยรัตเกอส์ ที่นั่นทีมของเขาค้นพบยาปฏิชีวนะหลายชนิด เช่น สเตรปโตมัยซิน, นีโอมัยซิน, แด็กทิโนมัยซิน, แคนซิซิดิน โดยเฉพาะสเตรปโตมัยซินและนีโอมัยซินที่ใช้รักษาโรคติดเชื้อหลายชนิด สเตรปโตมัยซินเป็นยาปฏิชีวนะชนิดแรกที่ใช้รักษาวัณโรค ในปี ค.ศ. 1942 แวกส์มันคิดคำว่า "antibiotic" เพื่อใช้อธิบายสารที่ได้จากเชื้อจุลินทรีย์ที่สามารถต้านการเจริญเติบโตของเชื้อจุลินทรีย์ชนิดอื่นได้ ในปี ค.ศ. 1951 เขาจัดตั้งมูลนิธิด้านจุลชีววิทยาและจัดตั้งสถาบันจุลชีววิทยาแวกส์มัน ปีต่อมาแวกส์มันได้รับรางวัลโนเบลสาขาสรีรวิทยาหรือการแพทย์สำหรับการค้นพบสเตรปโตมัยซิน โดยได้รับการประท้วงจากอัลเบิร์ต ชวาตซ์ ผู้ร่วมค้นพบแต่ไม่ได้รับรางวัลด้วย อย่างไรก็ตาม คณะกรรมการรางวัลโนเบลแจ้งว่าชวาตซ์ในตอนนั้นเป็นเพียงผู้ช่วยในห้องปฏิบัติการ ไม่ใช่นักวิทยาศาสตร์ที่มีผลงานโดดเด่น ปัญหาการเป็นผู้ค้นพบสเตรปโตมัยซินระหว่างแวกส์มันและชวาตซ์นำไปสู่การฟ้องร้องในเวลาต่อมา แวกส์มันยอมตกลงกับชวาตซ์ โดยให้ค่าชดเชยต่าง ๆ และสิทธิ์เป็นผู้ร่วมค้นพบสเตรปโตมัยซินแก่ชวาตซ์
ด้านชีวิตส่วนตัว แวกส์มันแต่งงานกับเดบอราห์ บี. มิตนิกในปี ค.ศ. 1916 มีบุตรด้วยกัน 1 คน แวกส์มันเสียชีวิตในปี ค.ศ. 1973 ที่เมืองวูดส์โฮล ประเทศสหรัฐอเมริกา
การใช้ออกซิเจนสูงสุด

การใช้ออกซิเจนสูงสุด   หมายถึง ปริมาณก๊าซออกซิเจนสูงสุดที่ร่างกายใช้ไปในเวลา 1 นาทีในภาวะที่ร่างกายออกกำลังกายจนถึงจุดที่อัตราการใช้ออกซิเจนสูงสุด หมายความว่า
เมื่อใดที่ออกกำลังกายจนเกิดภาวะทั้ง 4 ประการข้างต้นหมายความว่า ทุกระบบไม่สามารถให้ออกซิเจนตอบสนองความต้องการของร่างกายได้มากกว่านี้อีกแล้ว เราจึงต้องทดสอบจนแน่ใจว่าถึงภาวะของ VO2 max จริง ๆ นักวิทยาศาสตร์การกีฬาจะใช้หลักการว่า VO2 max เกิดขึ้นเมื่อชีพจรถึงจุดสูงสุดแล้วไม่ว่าจะเพิ่มงาน (workload) ไปอีกเท่าใดก็ตาม ค่า VO2 max นี้เป็นดัชนีหลักที่ใช้ในการบอกสมรรถภาพร่างกายของแต่ละคนและเนื่องจากเป็นการสะท้อนหน้าที่สูงสุดของ 4 ระบบหลักของร่างกาย ค่า VO2 max จึงเป็นดัชนีทั้งทางแอโรบิคของร่างกาย (aerobic index) และดัชนีความทนทานของหัวใจ (cardiac endurance)
ยอดคนสมองเพชร

ยอดคนสมองเพชร (MacGyver) เป็นทีวีซีรีส์แนวแอ็คชั่น-ผจญภัยของอเมริกันที่สร้างขึ้นโดย ลี เดวิด ซลอเดฟ (Lee David Zlotoff) โดยมี เฮนรี่ วิงเกลอร์และจอห์น ริช เป็นผู้อำนวยการบริหารการผลิต ฉายออกอากาศอยู่เจ็ดฤดูกาล ณ สถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในประเทศสหรัฐอเมริกาและเครือข่ายอื่น ๆ อีกมากมายในต่างประเทศ ตั้งแต่ปี 1985 ถึง ปี 1992 ซีรีส์นี้ถ่ายทำในลอสแอนเจลิสในช่วงฤดูกาลที่หนึ่ง, สอง, และ เจ็ด, และในแวนคูเวอร์ในช่วงฤดูกาลที่สามถึงหก ตอนสุดท้ายออกอากาศในวันที่ 25 เมษายน 1992 บนสถานีโทรทัศน์เอบีซี (เครือข่ายออกอากาศตอนพิเศษก่อนหน้านี้เป็นครั้งแรกเมื่อวันที่ 21 พฤษภาคม 1992 แต่ก็เป็นความตั้งใจแต่เดิมที่จะให้มีการออกอากาศก่อนหน้าตอนสุดท้าย)
ซีรีส์โทรทัศน์เรื่องนี้ เคยนำมาออกอากาศฉายในเมืองไทยเป็นครั้งแรกเมื่อหลายสิบปีก่อน (ประมาณ 30 ปี นับถึงเวลาปัจจุบันที่ได้แก้ไขข้อมูลตรงส่วนนี้ 17 กรกฎาคม 2562)โดยสถานีโทรทัศน์ไทยทีวีสีช่อง 3 โดยทีมพากย์เสียงภาษาไทยในสมัยนั้นคือ "อินทรี"
อาหารอินุอิต

อาหารอินุอิต หรือ อาหารเอสกิโม แบบดั้งเดิม ซึ่งหมายถึงอาหารกรีนแลนด์และอาหารยูพิกด้วย เป็นอาหารที่ส่วนใหญ่มาจากสัตว์ที่ได้มาจากการจับปลาและการล่าทั้งสัตว์บกและสัตว์ทะเล ส่วนอาหารประเภทพืชจะเป็นพืชที่เก็บมาจากธรรมชาติ อย่างไรก็ตาม วิถีการบริโภคอาหารของชาวอินุอิตได้เริ่มมีความเปลี่ยนแปลงตั้งแต่ศตวรรษที่ 20 และภายในศตรวรรษที่ 21 ก็มีความคล้ายกับวิถีการบริโภคอาหารแบบตะวันตกมากขึ้น ถึงแม้ว่าอาหารอินุอิตแบบดั้งเดิมยังมีบทบาทสำคัญในการรักษาเอกลักษณ์ของชาวอินุอิต แต่อาหารจำนวนมากก็มักมีการซื้อมาจากร้านค้า จึงทำให้เกิดปัญหาทางสุขภาพและความไม่มั่นคงทางอาหาร 
ตามที่เอดมันด์ เซอเริลส์ ได้ให้เหตุผลไว้ในบทความของตนชื่อ "อาหารและการสร้างเอกลักษณ์ของชาวอินุอิตสมัยใหม่" ("Food and the Making of Modern Inuit Identities") ชาวอินุอิตบริโภคอาหารแบบนี้เพราะการกินอาหารประเภทเนื้อสัตว์เป็นหลักนั้น "มีประสิทธิผลในการรักษาความอุ่นของร่างกาย สร้างความแข็งแรงให้แก่ร่างกาย รักษาสุขภาพของร่างกาย และแม้กระทั่งสร้างความเข้มแข็งให้แก่สุขภาพกายอีกด้วย"
วิธีเตรียมอาหาร.
มักบริโภคแบบแช่แข็ง ดิบ หรือต้ม โดยใส่เครื่องปรุงหรือเครื่องเทศน้อยมาก อาหารอินุอิตหลัก ได้แก่
มือเริน

มือเริน ([ˈmʏʀən]) เป็นหมู่บ้านบนที่ราบสูงในรัฐแบร์นของประเทศสวิตเซอร์แลนด์ มีระดับความสูงที่ 1,650 เมตรเหนือระดับน้ำทะเลและไม่มีถนนเข้าถึง การเข้าถึงหมู่บ้านนี้มีเพียงทางรถไฟและกระเช้าลอยฟ้าเท่านั้น หมู่บ้านนี้เป็นแหล่งท่องเที่ยวยอดนิยมในฤดูร้อนและฤดูหนาว จากหมู่บ้านนี้สามารถมองเห็นยอดเขาได้สามแห่ง คือ เขาไอเกอร์, เขาเมินช์ และเขายุงเฟรา แม้หมู่บ้านมือเรินมีประชากรเพียง 750 คน แต่โรงแรมมีมากถึง 2,000 เตียง นอกจากนี้ยังมีลู่สกีความยาวรวมกว่า 52 กิโลเมตรและลิฟต์สกีจำนวน 14 ตัว
ภาษาสเปนเก่า

ภาษาสเปนเก่า , ภาษากัสตียาเก่า  หรือ ภาษาสเปนยุคกลาง  เป็นภาษาสเปนรูปแบบแรกเริ่ม ใช้สื่อสารกันในคาบสมุทรไอบีเรียยุคกลางตั้งแต่คริสต์ศตวรรษที่ 10 จนถึงช่วงต้นคริสต์ศตวรรษที่ 15 ก่อนที่การเปลี่ยนแปลงในระบบเสียงพยัญชนะจะก่อให้เกิดวิวัฒนาการมาเป็นภาษาสเปนยุคใหม่ วรรณคดีภาษาสเปนเก่าที่มีชื่อเสียงและมีเนื้อหามากที่สุดคือ เพลงขับวีรกรรมเรื่อง "กันตาร์เดมิโอซิด" ("บทเพลงแห่งซิดของข้า") ซึ่งแต่งขึ้นในราวปี ค.ศ. 1200
พายบานอฟฟี

พายบานอฟฟี  เป็นพายอังกฤษ ทำมาจากกล้วย, ครีม และ ทอฟฟี (จากนมข้นหวาน หรือ ดุลเซเดเลเช) วางไว้บนฐานด้านล่างซึ่งทำจากบิสกิต และ เนย ในบางครั้งอาจมีการผสมช็อกโกแลต หรือ กาแฟ หรืออาจจะทั้งสองอย่างลงไปด้วย
ชื่อของพายนี้ บางครั้งอาจสะกดว่า "banoffi" ซึ่งเป็นคำสนธิจากการรวมกันของคำว่า "banana" และ "toffee"
ประวัติ.
ผู้คิดค้นพายบานอฟฟีคือ นิเกล แม็กเคนซี และเอียน ดาวดิง ซึ่งพวกเขาเป็นเจ้าของและพ่อครัว ในร้านอาหารเดอะฮังกรีมังก์ ในเมืองเจวิงตัน อีสต์ซัสเซกซ์ โดยพวกเขาระบุว่าเขาได้คิดค้นพายนี้ขึ้นมาใน พ.ศ. 2514 โดยแก้ไขสูตรมาจาก "พายบลัมส์คอฟฟีทอฟฟี" ซึ่งเป็นพายอเมริกัน โดยใส่ทอฟฟีเหลวกับนมข้นหวาน หลังจากได้มีการเปลี่ยนส่วนผสมจากแอปเปิลหรือส้มแมนดาริน แม็กเคนซีได้ใช้กล้วยแทน และตั้งชื่อว่า "พายบานอฟฟี"
แมนเนควินชาเลนจ์

แมนเนควินชาเลนจ์  เป็นไวรอลวิดีโอ ที่ให้บุคคลในวิดีโอยืนนิ่งเหมือนกับหุ่นแสดงแบบขณะที่กำลังบันทึกวิดีโอ ส่วนใหญ่จะใช้เพลงแบล็กบีตเทิลส์ ของ เร ซริมเมิร์ด ใส่เป็นเพลงในคลิป โดยแฮชแท็ก "#MannequinChallenge" ได้รับความนิยมมากบนสื่อสังคม เช่น ทวิตเตอร์ และอินสตาแกรม ซึ่งเชื่อกันว่ากลุ่มนักเรียนในแจ็กสันวิลล์ รัฐฟลอริดา เป็นผู้เริ่มแคมเปญนี้ ในวันที่ 12 ตุลาคม พ.ศ. 2559 หลังจากนั้นก็ได้รับความนิยมอย่างกว้างขวาง รวมไปถึงในวงการกีฬาด้วย
กรดมาลิก

กรดมาลิก  เป็นสารประกอบอินทรีย์ที่มีสูตรเคมีคือ C4H6O5 เป็นกรดไดคาร์บอกซิลิกที่สิ่งมีชีวิตทุกชนิดผลิตได้ กรดมาลิกมีสองแบบคือแบบ L และแบบ D มีเฉพาะแบบ L ที่พบในธรรมชาติ เกลือและเอสเทอร์ของกรดมาลิกเรียกว่า มาเลต มาเลตมีความสำคัญในปฏิกิริยาการตรึงคาร์บอน C4 เป็นแหล่งคาร์บอนไดออกไซด์ในวัฏจักรแคลวินและแอนไอออนของมาเลตเป็นสารมัธยันตร์ในวัฏจักรกรดซิตริก
คาร์ล วิลเฮล์ม เชเลอ นักเคมีชาวเยอรมัน/สวีเดนสกัดกรดมาลิกจากน้ำแอปเปิลเป็นครั้งแรกในปี ค.ศ. 1785 สองปีต่อมา อ็องตวน ลาวัวซีเย นักเคมีชาวฝรั่งเศสตั้งชื่อสารนี้ว่า "acide malique" ตามคำในภาษาละติน "mālum" ที่แปลว่าแอปเปิล กรดมาลิกทำให้แอปเปิลเขียวมีรสเปรี้ยวและให้รสชาติอย่างเด่นชัดในรูบาร์บ นอกจากนี้ยังพบในองุ่น ทำให้ไวน์มีรสเปรี้ยว อย่างไรก็ตาม กรดมาลิกในองุ่นจะลดลงเมื่อผลองุ่นสุก เมื่อใช้ในอาหารกรดมาลิกจะมีเลขอีเท่ากับ E296 ผสมในลูกอมให้รสเปรี้ยวจัด กรดมาลิกได้รับอนุญาตให้ใช้ในอาหารในสหภาพยุโรป สหรัฐอเมริกา ออสเตรเลียและนิวซีแลนด์
สแควร์วัน (ซิงเกิลแบล็กพิงก์)

สแควร์วัน  เป็นซิงเกิลอัลบั้มเปิดตัวของแบล็กพิงก์ ออกจำหน่ายในรูปแบบดิจิทัลเมื่อวันที่ 8 สิงหาคม ค.ศ. 2016 โดยวายจีเอ็นเตอร์เทนเมนต์ และจัดจำหน่ายโดยเคทีมิวสิก
เบื้องหลังและการออกจำหน่าย.
"สแควร์วัน" ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี ในรูปแบบดิจิทัลทั้งในประเทศเกาหลีใต้ และบนไอทูนส์ ทั่วโลก
ซีบีบีส์

ซีบีบีส์  เป็นเครือข่ายโทรทัศน์ของบีบีซีสำหรับออกอากาศรายการสำหรับเด็ก โดยมีเป้าหมายส่งเสริม "การเรียนรู้โดยการเล่นในสภาพแวดล้อมที่สอดคล้องกับเด็กอายุไม่เกิน 8 ปี" และออกอากาศ "รายการที่มีคุณภาพสูงและผลิตในสหราชอาณาจักรเป็นส่วนใหญ่" โดยเริ่มออกอากาศครั้งแรกในปี พ.ศ. 2545 และสามารถรับชมในสหราชอาณาจักรได้โดยไม่เสียค่าใช้จ่าย
ช่องซีบีบีส์ได้รับรางวัลต่างๆ มากมาย เช่น รางวัลของบริติชอะคาเดมีชิลเดรนส์อวอรดส์ทุกปีตั้งแต่ พ.ศ. 2545 จนถึง พ.ศ. 2558 รวมถึงรางวัล "Best Pre-school Live Action Series" ในปี พ.ศ. 2545, 2547, 2548 และ 2551 โดยซีบีบีส์เป็นช่องสำหรับเด็กที่มีผู้ชมมากที่สุดในสหราชอาณาจักร ส่วนการออกอากาศในระบบความละเอียดสูงเริ่มต้นเมื่อวันที่ 10 ธันวาคม พ.ศ. 2556
ชนกสุดา พุคยาภรณ์

ชนกสุดา พุคยาภรณ์ (สกุลเดิม: รักษนาเวศ; เกิด 6 กรกฎาคม พ.ศ. 2537) ชื่อเล่น แก๊ป เป็นนักแสดงหญิงชาวไทย เริ่มเข้าสู่วงการบันเทิงจากการชักชวนของเอ ศุภชัย จนได้เซ็นสัญญากับทางสถานีวิทยุโทรทัศน์ไทยทีวีสีช่อง 3
ประวัติ.
ชนกสุดา รักษนาเวศ เกิดเมื่อวันที่ 6 กรกฎาคม พ.ศ. 2537 เป็นหลานของ ชัชฎาภรณ์ รักษนาเวศ จบการศึกษาที่คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ มหาวิทยาลัยกรุงเทพ มีผลงานทางโทรทัศน์ที่ออกอากาศเป็นครั้งแรกคือละครเรื่อง เจ้าจอม คู่กับ วิทยา วสุไกรไพศาล ปิดกล้องไปปี 2557 ออกอากาศทางช่อง 3 เอสดี ผลงานที่สร้างชื่อเสียง คือเรื่อง นางอาย รับบท สินีนาฏ 
ครอบครัว.
แก็ป ถูกแฟนหนุ่มนอกวงการ ร้อยตำรวจเอก กรกฎ พุคยาภรณ์ หรือ ผู้กองไอซ์ คุกเข่าเซอร์ไพรส์ขอแต่งงานริมทะเลสุดโรแมนติกไกลถึงเกาะมัลดีฟส์ เมื่อวันที่ 30 พฤศจิกายน พ.ศ. 2565 หลังคบหากันมา6ปี 
ในวันที่ 27 สิงหาคม พ.ศ. 2566 แก๊ป ชนกสุดา กับ ไอซ์ กรกฎ พุคยาภรณ์ ได้เข้าพิธีหมั้นแบบไทย ในช่วงเช้า ณ บ้านปาร์คนายเลิศ และ จัดพิธีฉลองมงคลสมรสในวันที่ 2 กันยายน พ.ศ. 2566 ที่โรงแรมโฟร์ซีซั่นส์ กรุงเทพฯ 
และ ปัจจุบันได้เปลี่ยนมาใช้นามสกุลตามคู่สมรส
เมียนมาร์แอร์เวย์อินเตอร์แนชนัล

บริษัท เมียนมาแอร์เวย์อินเตอร์เนชันแนล จำกัด  เป็นสายการบินเอกชนซึ่งมีสำนักงานใหญ่อยู่ที่ย่างกุ้ง ประเทศพม่า ให้บริการสายการบินไปยังจุดหมายปลายทางต่าง ๆ ในเอเชียตะวันออกเฉียงใต้ มีฐานการบินหลักอยู่ที่ท่าอากาศยานนานาชาติย่างกุ้ง นอกจากนี้ยังเคยเป็นผู้สนับสนุนหลักของกีฬาซีเกมส์ 2013 อีกด้วย
รายชื่อจุดหมายปลายทาง.
ข้อตกลงการทำการบินร่วม.
สายการบินเมียนมาร์แอร์เวย์อินเตอร์เนชันแนล ได้ทำข้อตกลงการทำการบินร่วม กับสายการบินดังต่อไปนี้
ฝูงบิน.
"ข้อมูลเมื่อเดือนสิงหาคม ค.ศ. 2016"
เครื่องบินที่เคยประจำการ.
สายการบินเคยให้บริการเครื่องบินดังต่อไปนี้
กราวิตอน

กราวิตอน  ในฟิสิกส์ทฤษฎีคือ อนุภาคมูลฐานในสมมติฐานที่เป็นสื่อให้แรงโน้มถ่วงตามกรอบทฤษฎีสนามควอนตัม
หากอนุภาคกราวิตอนมีจริง คาดว่าจะไม่มีมวล เนื่องจากแรงโน้มถ่วงที่ปรากฏอยู่ไม่มีขอบเขตจำกัด และเป็นอนุภาคโบซอนที่มีสปินเท่ากับ 2 ค่าสปินนี้ได้จากความจริงที่ว่าแหล่งกำเนิดของแรงโน้มถ่วงเป็นเทนเซอร์ความเค้น–พลังงาน ซึ่งเป็นเทนเซอร์อันดับ 2 (เปรียบเทียบกับโฟตอนของแรงแม่เหล็กไฟฟ้าที่มีสปินเป็น 1 มีแหล่งกำเนิดเป็นความหนาแน่นกระแสสี่มิติ ซึ่งเป็นเทนเซอร์อันดับ 1) นอกจากนี้ยังสามารถแสดงให้เห็นว่าสนามแรงจากอนุภาคไร้มวลที่มีสปิน 2 ยังให้แรงที่ไม่แตกต่างจากแรงโน้มถ่วงอีกด้วย ทำให้อนุมานได้ว่าหากพบอนุภาคไร้มวลที่มีสปิน 2 แล้ว อนุภาคนั้นควรจะเป็นกราวิตอน การค้นพบกราวิตอนจะนำไปสู่การรวมแรงโน้มถ่วงเข้ากับทฤษฎีควอนตัม
ในปัจจุบันทฤษฎีที่ใช้อธิบายกราวิตอนยังไม่สมบูรณ์เนื่องจากปัญหาเชิงคณิตศาสตร์เรื่องรีนอร์มอไลเซชัน (renormalization) ปัญหานี้จะเป็นแกนหลักที่นำไปสู่แบบจำลองหลังทฤษฎีสนามควอนตัมอย่าง ทฤษฎีสตริง
ดูเพิ่ม.
<templatestyles src="Div col/styles.css"/>
เชิงอรรถ.
<templatestyles src="Reflist/styles.css" />
ศรายุทธ สุปัญโญ

ศรายุทธ สุปัญโญ (ชื่อเล่น: อ๊อด, เกิด 13 กันยายน พ.ศ. 2493) เป็นนักดนตรี, นักแต่งเพลง และโปรดิวเซอร์เพลง อดีตสมาชิกวงดิ โอเรียนทัล ฟังค์ และเป็นสมาชิกวงแกรนด์เอ็กซ์ ในตำแหน่งคีย์บอร์ด, เปียโน รวมถึงเป็นผู้ก่อตั้งวงอินฟินิตี้ 
ศรายุทธ ได้รับการยอมรับอย่างกว้างขวางในด้านการเรียบเรียงเสียงประสาน การแต่งเพลง และเป็นผู้อยู่เบื้องหลังการทำดนตรีให้กับศิลปินหลายคน รวมทั้งเป็นบุคคลสำคัญในวงการเพลงแจ๊สของประเทศไทยโดยเคยได้รับรางวัลสีสันอวอร์ด, คมชัดลึก อวอร์ด และ รางวัลพระพิฆเนศทองคำพระราชทาน ร่วมกับวงอินฟินิตี้ อีกทั้งยังได้รางวัล Life Time Achivement Award ในฐานะผู้มีคุโณปการต่อวงการดนตรีแจ๊สของประเทศไทย
เมโดว์แซฟฟรอน

เมโดว์แซฟฟรอน (ชื่อวิทยาศาสตร์: "Colchicum autumnale") เป็นพืชในวงศ์ดองดึงที่พบตามชายทุ่ง ดอกสีม่วงอ่อน กลีบเชื่อมติดกันเป็นหลอดยาว เกสรตัวผู้เชื่อมติดกับกลีบดอก รังไข่ฟักตัวใต้ดินจนถึงฤดูใบไม้ผลิจึงจะชูก้านดอกขึ้นเหนือดินพร้อมกับผล สร้างสารโคลชิซีนที่เป็นพิษต่อระบบประสาทส่วนกลาง
จักรพรรดิซูซากุ

จักรพรรดิซูซากุ (7 กันยายน ค.ศ. 921 – 6 กันยายน ค.ศ. 952) เป็นจักรพรรดิญี่ปุ่นองค์ที่ 61ตามที่ได้จัดเรียงไว้ในลำดับการสืบราชบัลลังก์แบบดั้งเดิม
รัชสมัยซูซากุอยู่ในช่วง ค.ศ. 930 ถึง 946
พระราชประวัติ.
ก่อนขึ้นครองราชบัลลังก์ดอกเบญจมาศ ซูซากุมีพระนามส่วนพระองค์ ("อิมินะ") เป็น ฮิโรอากิระ"-ชินโน" และยังรู้จักในอีกพระนามว่า ยูตาอากิระ"-ชินโน" 
ฮิโรอากิระ"-ชินโน"เป็นพระราชโอรสองค์ที่ 11 ในจักรพรรดิไดโงะกับสมเด็จพระจักรพรรดินีอนชิ ธิดาในฟูจิวาระ โนะ โมตตสึเนะ ผู้สำเร็จราชการและเสนาบดีผู้ยิ่งใหญ่ในสภาแห่งรัฐ
เมื่อจักรพรรดิไดโงะ พระราชบิดาได้สละราชบัลลังก์ในวันที่ 22 เดือน 9 ปี เอ็นโช ที่ 8 ตรงกับวันที่ 16 ตุลาคม ค.ศ. 930 เจ้าชายฮิโรอากิระพระราชโอรสองค์ที่ 11 พระชนมายุเพียง 7 พรรษาจึงขึ้นสืบราชบัลลังก์เป็นจักรพรรดิซูซากุ โดยได้มีการประกอบพระราชพิธีราชาภิเษกเมื่อวันที่ 22 เดือน 11 ปี เอ็นโช ที่ 8 ตรงกับวันที่ 14 ธันวาคม ค.ศ. 930 
จักรพรรดิซูซากุได้สละราชบัลลังก์เมื่อวันที่ 13 เดือน 4 ปี เท็งเงียว ที่ 2 ตรงกับวันที่ 16 พฤษภาคม ค.ศ. 946 ให้กับเจ้าชายนาริอากิระ พระอนุชาต่างพระราชมารดา ขึ้นสืบราชบัลลังก์เป็น จักรพรรดิมุระกะมิ หลังจากครองสิริราชสมบัติได้ 15 ปี
ซูซากุมีจักรพรรดินีหรือพระมเหสี 2 พระองค์ และพระราชธิดาเพียงองค์เดียว
รัชสมัยของซูซากุ.
ปีในรัชสมัยซูซากุมีมากกว่าหนึ่งชื่อศักราชหรือ"เน็งโง"
เวฟไกด์

เวฟไกด์  หรือ ท่อนำคลื่น เป็นสายส่งสัญญาณชนิดหนึ่งที่ใช้ในการส่งคลื่นไมโครเวฟ โดยทั่วไปจะมีลักษณะเป็นท่อกลม หรือท่อเหลี่ยม แล้วแต่จะทำมาจากทองแดงหรืออะลูมิเนียม ด้านในฉาบด้วยเงินเพื่อให้เป็นตัวนำที่ดี สาเหตุที่สายนำสัญญาณต้องทำเป็นท่อนี้ก็เพราะว่า คลื่นไมโครเวฟมีความถี่สูงมากจะเดินทางได้ดีที่บริเวณผิวของตัวนำถ้าหากใช้สายนำสัญญาณทั่วไปจะทำให้เกิดการสูญเสียงพลังงานไปได้ จึงต้องทำเป็นท่อเพื่อป้องกันการสูญเสียพลังงานจากผิวของสายสัญญาณ ความถี่ต่ำสุดที่สามารถใช้งานได้กับเวฟไกด์เรียกว่า ความถี่คัตออฟ ซึ่งถ้าความถี่สูงกว่าความถี่ คัตออฟจะสามารถเดินทางไปบนเวฟไกด์ได้ ส่วนความถี่ที่ต่ำกว่านี้จะไม่สามารถเดินทางบนเวฟไกด์ได้ ในการเดินทางของคลื่นไมโครเวฟในเวฟไกด์นั้น จะเดินทางโดยการสะท้อนผนังท่อ และเดินทางไปตามความยาวของท่อนำคลื่น และความถี่ที่สูงก็สามารถเดินทางได้ไกลกว่าความถี่ที่ต่ำ
รูปแบบในการเกิดคลื่นในเวฟไกด์ ก็จะมีอยู่ 2 รูปแบบด้วยกัน คือ